42 



Senere, i August eller September, forsvinder Metalskæret, det 

 mere fiskeagtige i Farven viger, og den voksnes Farve begyn- 

 der at indfinde sig tilligemed begyndende Hudvorter. Gællerne 

 reduceres ved en Størrelse af 90— 100 mm , Halespidsen for- 

 kortes, Lemmerne bliver plumpere, Øjelaag anlægges, og den 

 ydre Skikkelse nærmer sig de gamles. Nyforvandlede unge 

 Dyr kan træffes allerede i August eller i September, i Regelen 

 ca. 60— 90 mm lange, men undertiden meget mindre, 45— 60 mm ; 

 de har gerne en gul Rygstribe; den forsvinder almindelig 

 hos den helt voksne, men bevares dog undertiden hos Hunnen. 

 Naar Ungen efter Forvandlingen er gaaet paa Land, synes den 

 normalt at blive der, til den er kønsmoden, antagelig i det 

 3die Aar. Føden er under Larvelivet en lignende som den 

 voksnes, afpasset efter Størrelsen ; allerede kort efter Fødselen 

 tager Larverne især Smaakrebs (Dafnier, Lynceider, Cyprider). 

 Undertiden overvintrer enkelte Larver; Forvandlingen foregaarda 

 i det 2det Aar ; men under særegne Omstændigheder kan Forvand- 

 ling helt udeblive: Larveskikkelsen bevares i det ydre, men 

 Forplantningsredskaberne udvikles til Kønsmodenhed, og For- 

 plantningen foregaar i Larveformen. Dette er især iagttaget, 

 hvor Opholdsstedet er dybe Vandhuller med stejle Vægge, der 

 hindrer Larven i at komme op paa Land, medens samtidig 

 Føde er rigelig til Stede. Her i Landet synes dette Forhold 

 ikke hidtil at være iagttaget for denne Arts Vedkommende ; 

 og i det hele er de sikkert iagttagne Tilfælde af forplantnings- 

 dygtige „Larver" af Triton cristatus ikke mange; noget hyppi- 

 gere er Forholdet iagttaget for den følgende Arts Vedkom- 

 mende. 



Triton cristatus har en vid Udbredelse; den forekommer 

 ikke blot i en meget stor Del af Europa, men ogsaa i en Del 

 af det vestlige og mellemste Asien. Den mangler paa Sar- 

 dinien og paa den spanske Halvø. I Norge findes den i det 

 sydlige, hyppigst omkring Christianiafjorden. I Danmark fore- 

 kommer den — saavidt bekendt — i alle Landets Egne. 



2. Den lille Vandsalamander (Triton 



punctatus Latr.) 



(Triton tæniatus Schneider, Molge vulgaris (Linn.) Blgr.) 



60— 90 mm lang. Huden glat. Hovedet noget mindre fladt 



og Snuden noget mindre stump end hos foregaaende Art, oven 



paa Hovedet 3 tydelige Længdefurer, desuden paa hver Side 



en uregelmæssig Dobbeltrække [af Porer. Strubefold mangler 



eller er utydelig. Ganetændernes 2 Rækker divergerer bagtil. 



